Diari Oficial de la Generalitat Valenciana


Sumari del DOGV 2219, del 03-03-1994 (1994/830708)

DECRET 34/1994, de 21 de febrer, del Govern Valencià, pel qual es regula la concessió d'incentius a determinades activitats econòmiques.
----------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1994/02/21/34/dof/vci/html**

### Dades del document

Número de DOGV
:   2219

Data del DOGV
:   03-03-1994

Secció del DOGV
:   DISPOSICIONS GENERALS

Número del document
:   1994/830708


Data del document
:   21-02-1994

Organisme emissor
:   Conselleria d'Indústria, Comerç i Turisme

Tipus de document
:   Decret

Anàlisi jurídica

DECRET 34/1994, de 21 de febrer, del Govern Valencià, pel qual es regula la concessió d'incentius a determinades activitats econòmiques. [94/1382]  
El Decret 91/1990, d'11 de juny, del Govern Valencià, concreta el règim general d'ajudes per als sectors de la indústria, artesania, serveis avançats a les empreses i sector turisme, i fixa les pautes per a la seua tramitació i concesió, en atenció a les necessitats i prioritats establertes en el Marc Comunitari de Suport per a la Comunitat Valenciana (1989-1993).  
En aquests moments, els programes que desplega el Marc Comunitari de Suport per a la Comunitat Valenciana (1989-1993) es troben pendents d'una pròrroga temporal sol·licitada a les autoritats comunitàries competents; per tant hi ha un buit legal en la normativa reguladora d'aquesta matèria, durant el període que dure aquesta pròrroga. Cal, doncs, disposar del mateix marc jurídic que regulava les actuacions que s'incloïen en els programes del Marc Comunitari de Suport (1989-1993) esmentat.  
Així mateix, es troba pendent l'aprovació del Marc Comunitari de Suport (1994-1999) i les formes d'intervenció que el desplegaran, i tenint en compte l'esperada retroactivitat, quant a l'elegibilitat dels projectes realitzats segons l'esmentat Decret 91/1990, amb caràcter previ a aquesta aprovació, resulta imprescindible disposar del marc jurídic esmentat. Tot això sense perjudici que, a resultes de les negociacions citades, calga modificar el decret per adequar-lo als nous criteris dimanants del Marc Comunitari de Suport (1994-1999).  
Basant-se en tot això, i a proposta dels consellers d'Economia i Hisenda i d'Indústria, Comerç i Turisme i amb la deliberació prèvia del Govern Valencià, en la reunió del dia 21 de febrer de 1994,  
DECRETE  
Article únic  
La concessió d'incentius que regulava el Decret 91/1990, d'11 de juny, del Govern Valencià, es regirà pel que disposava aquest i per les disposicions que el desplegaven, fins que s'aprove una nova normativa en la matèria.  
DISPOSICIONS FINALS  
Primera  
S'autoritza el conseller d'Economia i Hisenda i el conseller d'Industria, Comerç i Turisme, en l'àmbit de les seues competències, per a dictar les disposicions necessàries per al desplegament i l'execució del que disposa aquest decret.  
Segona  
Aquest decret entrarà en vigor el dia de la publicació en el Diari Oficial de la Generalitat Valenciana, i s'aplicarà als projectes elegibles des de l'1 de gener de 1994.  
València, 21 de febrer de 1994  
El president de la Generalitat Valenciana,  
JOAN LERMA I BLASCO  
El conseller d'Economia i Hisenda  
AURELIO MARTÍNEZ ESTÉVEZ  
El conseller d'Indústria, Comerç i Turisme  
MARTÍN SEVILLA JIMÉNEZ


Còpia Permalink ELI